Elke gesprek is geestelik | Netwerk24
Deur Stephan Joubert 04 Maart 2020 05:01
“Hoe gereeld voer jy geestelike gesprekke met mense?” vra iemand. Dadelik antwoord ek dat elke gesprek wat ek voer geestelik van aard is. Ons albei is vir ’n oomblik verbaas oor hierdie antwoord. Toe ek my gedagtes bymekaar kry, dink ek dat ek steeds saamstem met wat ek pas gesê het.
Ek verduidelik toe dat ek God beskou as die Eregas en die Gasheer by elke ete, elke gesprek, en elke interaksie in my lewe. Daarom skakel ek nie oor vanaf “gewone ratte” na die een of ander “geestelike rat” wanneer ek oor die Here praat nie. Ek leef nie my lewe in verskillende silo’s nie.
Ek is altyd aan diens vir die Here. Ek leef vir Hom. Daar is nie af tye of vakansieverlof nie. Daarom vertrou ek die Here om ál my gesprekke te rig en lei, en om ál my woorde met goeie sout te besprinkel. Ek leef doelbewus vir Hom. Ek is 24/7 aan diens, nie net wanneer dit my pas nie.